ກຸ່ມເນໂຕ້ ຫາລືກັນ ກ່ຽວກັບລີເບຍ
ລັດຖະມົນຕີຕ່າງປະເທດ ກຸ່ມເນໂຕ້ ພວມພົບປະ ໂອ້ລົມກັນ ກ່ຽວກັບບົດບາດຂອງຕົນ ໃນລີເບຍ.
ພວກລັດຖະມົນຕີການຕ່າງປະເທດຂອງກຸ່ມເນໂຕ້ກໍາລັງພົບປະກັນຢູ່ທີ່ນະຄອນ Berlin ເພື່ອທໍາການໂອ້ລົມສົນທະນາກັນກ່ຽວກັບການປະຕິບັດງານທາງທະຫານຂອງຕົນໃນລີ ເບຍໃນຂະນະທີ່ນັກຕໍ່ສູ້ຝ່າຍ ກະບົດຮຽກຮ້ອງຂໍການຊ່ອຍເຫລືອທາງອາກາດຕື່ມອີກຈາກ ກຸ່ມພັນທະມິດນັ້ນ ທ່ານນາງຮີນລາຣີຄລິນຕັນ ລັດຖະມົນຕີການຕ່າງປະເທດສະຫະລັດກໍເຂົ້າຮ່ວມໃນກອງປະ ຊຸມຂອງພວກຄູ່ຕໍາແໜ່ງຈາກກຸ່ມເນໂຕ້ໃນນະຄອນBerlin ເປັນເວລາ 2 ມື້ນີ້ເຊ່ນກັນທີ່ເລີ້ມ ຂຶ້ນໃນວັນພະຫັດມື້ນີ້ ພວກສະມາຊິກຂອກຸ່ມພັນທະມິດແຕກແຍກກັນກ່ຽວກັບວ່າຈະເພີ່ມການໂຈມຕີທາງອາກາດຕໍ່ ພວກກໍາລັງທີ່ຈົງຮັກພັກດີຕໍ່ທ່ານກາດດາຟີຜູ້ນໍາລິເບຍນັ້ນຫລືບໍ? ອັງກິດແລະຝຣັ່ງໄດ້ຮຽກ ຮ້ອງໃຫ້ພວກພັນທະມິດເພີ່ມການປະຕິບັດງານທາງທະຫານຂອງຕົນຂຶ້ນ ໃນຂະນະດຽວກັນ ສະຫະລັດໄດ້ພະຍາຍາມຈໍາກັດບົດບາດຂອງຕົນ ພວກກະບົດໄດ້ທໍາການດີ້ນຮົນຕໍ່ສູ້ເພື່ອຮັກສາການຄວບຄຸມຂອງຕົນຢູ່ໃນຫົວເມືອງຈໍານວນ ນຶ່ງທີ່ພວກເຂົາເຈົ້າສາມາດຍຶດມາໄດ້ຈາກກໍາລັງຝາຍລັດຖະບານນັ້ນ ໃນວັນພະຫັດມື້ນີ້ ພວກ ກະບົດກ່າວວ່າ ທະຫານຂອງທ່ານກາດດາຟີໄດ້ຍິງຈະຫລວດໃສ່ເມືອງ Misrata ຊຶ່ງໄດ້ ເຮັດໃຫ້ປະຊາຊົນເສຍຊີວິດໄປຢ່າງນ້ອຍ 9 ຄົນ ລັດຖະບານລີເບຍໄດ້ຖືກກ່າວຫາວ່າ ທໍາ ການແນເປົ້າໝາຍການໂຈມຕີຂອງພວກຕົນໃສ່ພວກພົນລະເຮືອນໃນເມືອງທ່າກໍາປັ່ນດັ່ງ ກ່າວ ໃນເວລາດຽວກັນນີ້ ກອງປະຊຸມນາໆຊາດອີກຈຸນຶ່ງກ່ຽວກັບລີເບຍ ແມ່ນກໍາລັງໄຂຂຶ້ນທີສໍາ ນັກງານໃຫຍ່ຂອງສັນນິບາດຊາດອາຣັບທີ່ກຸງໄຄໂຣ ທ່ານພັນກິມູນ ເລຂາທິການໃຫຍ່ສະຫະ ປະຊາຊາດແລະທ່ານນາງ Catherine Ashton ຫົວໜ້ານະໂຍບາຍຕ່າງປະເທດຂອງສະ ຫະພາບຢູໂຣບ ກໍກໍາລັງເຂົ້າຮ່ວມໃນກອງປະຊຸມດັ່ງກ່າວພ້ອມກັບພວກຜູ້ຕາງໜ້າສະຫະ ພາບອາຟຣິກາແລະອົງການສາສະໜາອີສລາມ ຫລື Islamic Conference ນັ້ນ